12. september 2015 landede den danske astronaut Andreas Mogensen på en slette i Kasakhstan.

En specialbygget rumkapsel havde fragtet ham med 28.000 kilometer i timen sikkert ned på jorden igen efter sin første rumrejse.

Ti dage forinden var Andreas Mogensen fragtet til den internationale rumstation i en næsten 50 meter lang raket, hvor rumkapslen var indeni.

I dag, 11. april 2018, 'landede' Soyuz TMA-18M, som kapslen hedder, på dansk jord.

Mogensens rumkapsel kan fra næste måned ses på nærmeste hold på Danmarks Tekniske Museum.

Læs også : Dansk rumprojekt er landet på ISS

Og museumsdirektør Jesper Larsen kunne i dag næsten ikke være i sin egen krop af begejstring over at se kapslen i virkeligheden.

- Det er for sindssygt. Hvor er det sejt. Mega sejt, sagde han, mens flere meter plastik blev fjernet om den runde, brunlige rumting.

- Det er sgu Danmarkshistorie. Der er ikke noget at rafle om, konstaterede Jesper Larsen.